ད་དུང་དེ་ལས་ཀྱང་གསལ་བ་ནི།སྡེ་སྲིད་ཀྱི་ཁོག་འབུབས་ལས།གཡུ་ཐོག་གསར་མ་ཡོན་ཏན་མགོན་པོ་ནི།འདྲེ་རྗེ་རྒྱ་རགགར་ཀ་བ་འཕྲང་གི་གདུག་འདྲེས་བུད་མེད་གཡུ་རྒྱན་མཆོར་བའི་རོ་ལས་དངོས་གྲུབ་བྱིན་པ་སོགས་གཏམ་རྒྱུད་སྔ་མ་ལྟར་འཆོས་པ་འདུག་སྟེ།བླུན་པོ་ཞིག་གིས་ཞྭ་དཔེ་ལྷམ་འགེབས་ཀྱིས་ལེགས་པར་མ་མངོན།ཞེས་གཡུ་ཐོག་སྔ་ཕྱིའི་གཏམ་རྒྱུད་འདྲེས་པ་ལ་བཀའ་བཀྱོན་གནང་འདུག་པ་འདིས་ཀྱང་།གཡུ་ཐོག་རྙིང་མ་ཞལ་གྱིས་བཞེས་པ་ཙམ་དུ་མ་ཟད།དེའི་གཏམ་རྒྱུད་ཕྱི་མ་ལ་འདྲེས་པར་དགག་པ་གནང་བ་འདིས་ཀྱང་གསལ་ལོ།།